open-index/open-wikipedia-markdown huggingface dataset:
Eldar Cəfərov

**Eldar Cəfərov** — 2008 Avroviziya Rəqs Müsabiqəsində Anna Sajina ilə Azərbaycan təmsilçisi, rəqqas.

## Həyatı
Eldar Cəfərov 1987-ci ildə Yekaterinburq şəhərində anadan olub. Eldar rəqs etməyə yeddi yaşında başlayıb. Bir müddət sonra Eldar karyerasının başlanğıcı sayılan "Gəl rəqs edək" rəqs klubuna yazılır. Qeyd edək ki, həmin vaxt onun anası Natalya xanım musiqi məktəbində dərs deyirdi. O, məktəb və rəqs dərslərindən başqa piano çalmağı və tennis oynamağı da öyrənirdi.  İqtisadiyyat Universitetinin 3 kursunu bitirdikdən sonra o rəqqaslığını daha da inkşaf etdirmək üçün Ceri Abrat və Katerina Arzentonun məktəbində rəqs dərsləri almaq üçün İtaliyaya gedib. Yarım il ərzində o, gənclər üçün keçirilən ən mühüm dünya rəqs müsabiqələrinin birbaşa finalında iştirak edib və onların bir neçəsində qələbə qazanıb. Atası Namid Cəfərov oğlunun rəqqas olmağına qarşı çıxsa da, Eldarın arzusu həyata keçib. 

2004-cü ildə  həm bal, həm də Latın Amerikası rəqslərində Azərbaycanıda ölkə çempionluğunu adını qazanıb. Bundan sonra o, Avropa və dünya çempionatlarında iştirak etmək imkanı əldə edib.

2005-ci ilin yanvar ayında Eldar Anna Sajina ilə tanış olub və onlar birlikdə rəqs etməyə başlayıblar. Cütlük 2005-ci ildə ölkə çempinatında iştirak edib və çemponatın qalibi olublar. Hal-hazırda onlar bal rəqsləri, Latın Amerikası və 10 rəqs bölgüsü üzrə üçqat ölkə çempionudurlar.

İndi Eldar demək olar ki, bütün vaxtını rəqsə sərf edir. Məşq edir, yarışır, dərs deyir, rəqs şouları göstərir. 

2008-ci il 6 sentyabrda keçirilmiş 2008 Avroviziya Rəqs Müsabiqəsində iştirak etmək imkanı qazanıb və onların milyonlarla tamaşaçı qarşısında öz bacarıqlarını nümayiş etdirmək üçün böyük şansları yaranıb.

## Nailiyyətlər

* 2008-ci ildə Avropa proqramına əsasən həvəskarlar arasında Dünya Çempionu “WDC Həvəskarlar Liqası”.
* 2009-cu ildə 10 rəqs üzrə “WDC Həvəskarlar Liqası” həvəskarlar arasında dünya çempionu.
* 2009-cu ildə Klassik Şou Rəqs proqramında “WDC Həvəskarlar Liqası” həvəskarlar arasında dünya çempionu.
* 2012-ci ildə 10 rəqs üzrə WDC peşəkarları arasında dünya və Avropa çempionu.
* Classic Show Dance 2019-da WDC peşəkarları arasında Dünya Çempionu

## Həmçinin bax
* Azərbaycan 2008 Avroviziya Rəqs Müsabiqəsində

## İstinadlar
Hikmət Hacızadə

**Hacızadə Hikmət Əbdürrəhim oğlu** () — Azərbaycanın Rusiyadakı keçmiş səfiri, siyasi xadim, diplomat. 

## Həyatı və fəaliyyəti
Hikmət Hacızadə 1954-cü ildə Bakıda anadan olmuşdur. 1977-ci ildə ADU-nun fizika fakültəsini bitirmiş, 1983-cü ildə Moskvada fizika-riyaziyyat elmləri  üzrə namizədlik dissertasiyasını müdafiə etmişdir.

H.Hacızadə Azərbaycan Milli Elmlər Akademiyasının Fizika İnstitutunda böyük elmi işçi vəzifəsində işləmişdir. 1988-ci ildə "perestroyka" ilə başlayan Azərbaycanın istiqlal hərəkatında fəal iştirak etmiş, Azərbaycan Xalq Cəbhəsinin yaradıcılarından biri, birinci İdarə Heyətinin üzvü, AXC-nin "Svoboda" qəzetinin redaktoru olmuşdur. Xalq Cəbhəsinin hakimiyyəti dövründə baş nazirin müavini və Azərbaycanın Rusiyada səlahiyyətli nümayəndəsi işləmişdir.

1993-cü ildən Müsavat Partiyasının və onun Divanının üzvü olmuşdu. Demokratiya və İnsan haqları barəsində biliklərin ayılması ilə məşğul olan İqtisadi və Siyasi Araşdırmalar Mərkəzinin (FAR-Centre) qurucusu və vitse-prezidenti idi. Xalq Cəbhəsi və Müsavat Partiyasının nizamnamə və məramnamələrinin tərtibçilərindən biri, "keçid dövrü"nün problemləri, insan haqları tarixi və nəzəriyyəsi üzrə çoxsaylı məqalə və kitabçaların müəllifidir.

Onun demokratiya problemlərinə həsr olunmuş Azərbaycanda ilk esse olan "Demokratiya haqqında 150 000 işarə" kitabı 1995-ci ildə nəşr edilib. "İnsan Haqları — bəşəriyyətin əsas ideyası" (1997), "Demokratiya: Gediləsi uzun bir yol" (Demokratiya Antalogiyası) və başqa kitabların müəllifidir. 

17 noybar 2014-cü ildə Müsavat Partiyası sıralarından öz ərizəsi ilə istefa vermişdi.

O, daha sonra yaradılmış Azərbaycan Demokratiya və Rifah Hərakatının Məşvərət Şurasının üzvü olmuşdu.

Evli idi, bir oğlu var. 20 noyabr 2020-ci ildə vəfat etmişdir.

## İstinadlar

## Xarici keçidlər
* Hikmət Hacızadə 
* Hikmət Hacızadənin Arxivi
Sülhəddin Əkbər

**Sülhəddin Bayram oğlu Əkbərov** və ya **Sülhəddin Əkbər** () — Azərbaycan Demokrat Partiyasının həmtəsisçisi və həmsədri, Müsavat Partiyasının keçmiş başqan müavini, rəsmi dövlət qeydiyyatında olmamış Açıq Cəmiyyət Partiyasının keçmiş sayca ikinci və sonuncu sədri, Azad Demokratlar Partiyasının qurucusu və sədri.

## Həyatı
Sülhəddin Bayram oğlu Əkbərov 1960-cı ildə Şərur rayonunda anadan olub. İxtisasca həkimdir.

## Siyasi fəaliyyəti
1990-cı il Azərbaycan SSR Ali Sovetinə keçirilən seçkilərdə 346 nömrəli Qıvraq seçki dairəsindən deputat seçilmişdir.

26 noyabr 1991-ci ildə təşkil olunan Azərbaycan Respublikasının Ali Sovetinin Milli Şurasına daxil edilmişdir.

Azərbaycan Demokrat Partiyası 26 yanvar 1991-ci ildə Naxçıvan Xalq Cəbhəsi İdarə Heyətinin sabiq üzvü Sərdar Cəlaloğlu daxil olmaqla 27 nəfərin iştirakı ilə Naxçıvan şəhərində təsis olunmuşdur. Partiyanın təsisçiləri arasında Sülhəddin Əkbər də olmuşdur. Partiyanın qurucularından və sədr müavini olmuş Sülhəddin Əkbərin 1992-ci ildə milli təhlükəsizlik nazirinin müavini təyin olunması və Müsavat Partiyasının bərpa prosesində iştirak etməsi partiyanın qərarlarına tabe olmama kimi dəyərləndirilmişdir. Bu səbəbdən o, Azərbaycan Demokrat Partiyası İdarə Heyəti tərəfindən partiyadan uzaqlaşdırılmışdır.

16 may 1992-ci ildə Milli Təhlükəsizlik nazirinin 1-ci müavini təyin olunmuşdur. 1993-cü ilədək bu vəzifədə çalışmışdır.

16 iyul 1993-cü ildə Milli Məclisin üzvlüyündən azad edilmiş və cinayət məsuliyyətinə cəlb olunmuşdur. 1 sentyabr 1993-cü ildə həbs qərarı tətbiq olunmuşdur.

1992-ci ildən 2010-cu ilədək Müsavat Partiyasının üzvü olub. 1995-ci ildən 2010-cu ilədək Müsavat Partiyası Başqanının siyasi məsələlər üzrə müavini olmuşdur.

2000-ci il parlament seçkilərində Sülhəddin Əkbər Müsavat Partiyasının proporsional seçki üzrə vahid namizədlər siyahısında partiya daxili keçirilmiş praymerizə əsasən 4-cü sırada olmuşdur. Müsavat Partiyası proporsional seçkilər üzrə 140 546 səs (ümumi səslərin 4,85%-i) toplamış, lakin 6%-lik seçki həddini keçə bilmədiyi üçün mandat qazana bilməmişdir. Beləliklə, Sülhəddin Əkbər deputat seçilə bilməmişdir.

Sülhəddin Əkbər həm də 1997-ci ildə Azərbaycan Atlantik Əməkdaşlıq Assosiasiyasını yaradıb və hazırda onun prezidentidir.

29 noybar 2010-cu ildə Müsavat Partiyasından istefa vermişdir.

2013-cü ilin mayında Demokratik Qüvvələrin Milli Şurasının üzvü olmuşdur. Daha sonra isə istefa vermişdir.

Akif Şahbazovun ardından 2012-ci ildən 2014-cü ilədək Açıq Cəmiyyət Partiyasının sədri olmuşdur. 2014-cü ilin iyul ayının 4-də Sülhəddin Əkbər Açıq Cəmiyyət Partiyasının bazasında Azad Demokratlar Partiyasını təsis etmişdir. Azad Demokratlar Partiyası 15 aprel 2020 tarixində rəsmi qeydiyyata alınmışdır.

## İstinadlar
Ceyms Qarfild

**Ceyms Abram Qarfild** (; ) — Amerika Birləşmiş Ştatlarının 20-ci prezidenti (4 mart – 19 sentyabr 1881). Vətəndaş müharibəsi illərində ABŞ ordusunda general-mayor rütbəsinədək yüksəlmişdir.

1881-ci il iyulun 2-də Vaşinqton şəhərinin dəmir yolu vağzalında olarkən psixi cəhətdən sağlam olmayan Şarlem Gito prezident Ceyms Qarfildə arxadan atəş açır. Güllə dərinə getməsə də, həkimlərin onu çıxarmaq cəhdləri qara ciyərin zədələnməsinə və infeksiya keçməsinə səbəb olur. Uğursuz və səriştəsiz müalicə sui-qəsddən 2 ay sonra 1881-ci il sentyabrın 19-da Ceyms Qarfildin ürək dayanması nəticəsində vəfat etməsi ilə nəticələnir.

## Maraqlı faktlar
* Ceyms Qarfild eyni vaxtda bir əli ilə latın, digər əli ilə qədim yunan əlifbasında yaza bilirmiş
* Ceyms Qarfild telefondan istifadə etmiş ilk ABŞ prezidenti olmuşdur.

## Həmçinin bax
* Amerika Birləşmiş Ştatları prezidentlərinin siyahısı

## İstinadlar
Çinlilər

*Bu məqalə - [[ÇXR|ÇXR-nın]] demonimi haqqındadır. Millət olaraq "Çinlilər" adlanan xalq üçün [[Han xalqı]] səhifəsinə baxın.***Çinlilər** - Çin Xalq Respublikasının və Çin Tayvan Respublikasının vətəndaşlarına verilən ad.

## İstinadlar
Paniranizm

**Paniranizm** () — əsasən İranda yayılan ideologiya. Bu ideologiyanın tərəfdarları İranda yaşayan xalqların, eləcə də osetinlərin, talışların, tatların, kürdlərin, taciklərin, puştunların, bəlucların, zazaların bir dövlət altında birləşdirilməsini istəyirlər. İdeologiyanı dəstəkləyənlərin fikrincə türk dillərindən biri olan Azərbaycan dilində danışsalar da iranlı kökünə sahib olduğuna görə azərbaycanlılar da bu sıraya aiddirlər.

## Tarixçə
Paniranizm ilk dəfə 1920-ci illərdə Mahmud Əfşar Yəzdi irəli sürülmüşdür.

## İstinadlar
Məmməduşağı

**Məmməduşağı** — Azərbaycan Respublikasının Kəlbəcər rayonunun Şaplar kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Kəlbəcər rayonunun Dalqılıclı kənd Sovetindən Məmməduşağı kəndi Şaplar kənd Sovetinin tərkibinə verilmişdir. 1993-cü ildə Ermənistan Respublikası Silahlı Qüvvələri tərəfindən işğal edilib. Kənd 25 noyabr 2020-ci ildə Azərbaycan Silahlı Qüvvələrinin uğurlu əməliyyatları nəticəsində Azərbaycana qaytarılıb.

## Toponimikası
Oykonim Məmməduşağı nəslinin adi ilə bağlıdır. Kəlbəcərin əsasini qoyan iki türk tayfasından (kəngərlilər) birinin (digəri isə Kərbəlayi Ellazlılardır) adıdir. Dərələyəz mahalının Herher kəndindən gələn Məmməd adlı şəxsin adı ilə bağlıdır. Bu tayfanın əsas məskunlaşdıqları yer Kəlbəcər kəndi (indiki Kəlbəcər şəhəri) olmuşdur. Onların heyvan saxlamaq üçün binə kimi istifadə etdikləri yer daha sonra Məmməduşağı adlı kəndə çevrilmişdir.

## Tarixi

## Coğrafiyası və iqlimi
Kənd dağətəyi ərazidə yerləşir.

### Yaylaqları
Çökək yurd, Qonqur yurdu, Qoşdaş yaylağı, Boğaz yurdu, Xaraba yurd, Mansır yurdu.

### Bulaqları
Mansır bulağı, Yeddibulaq, Tozluq bulağı, Xaraba bulağı, Güney bulağı, Baş bulaq, Orta bulaq, Səhəng bulağı, Novlu bulaq, Suvalı bulağı, Biçənək bulağı, Salatın bulağı, Şirinin bulağı, Əkinin başı bulaq, Qonqur bulağı, Zeynalabdın bulağı, Usubalı bulağı.

### Məşhur yerləri
Söyüd ağacı, Yuxarıtala, Aşağıtala, Çalağan qayası, Suvalı, Böyükyal, Xırdayal, Xırmanlar, Böyükgüney, Kiçikgüney, Duzlağın daşı, Gendərə, Moruqlu, Həvşə, İmanqulunun barmağı, Böyükdərə, Uçuğun barmağı, Qırmızıqaya, Şişqaya, Qonurqaya, Cərgəqaya, Böyükqaya, Gəlinqayası, Əkinlər, Aralıq, Xarabalar, Rəhmətin yurdu, Böyükyurd, Usubalıyurdu, Qonqur dağı, Varhel.

## İstinadlar

## Həmçinin bax
Qalagah

**Qalagah** bu mənaları ifadə edə bilər:

* Qalagah (İsmayıllı) — Azərbaycanın İsmayıllı rayonunun inzibati ərazi vahidində kənd.
* Qalagah (Quba) — Azərbaycanın Quba rayonunun inzibati ərazi vahidində kənd.
* Qalagah — Dəvəçi rayonunun (indiki Şabran rayonu) Kuybişevkənd inzibati ərazi vahidində kənd.

## Həmçinin bax
* Qələgah — Azərbaycanın Şabran rayonunun inzibati ərazi vahidində kənd.
Vuvuzela

right|260px|thumb
**Vuvuzela** — Afrikanın milli musiqi aləti

2009-cu ildə Cənubi Afrika Respublikasında keçirilmiş FİFA Konfederasiyalar Kuboku zamanı dəbə düşən 63 sm uzunluğu olan və çox güclü səs çıxaran vuvuzela musiqi aləti rəqib komandanın oyunçularına psixoloji təsir göstərmək üçün istifadəyə buraxılmışdır.

Vuvuzelaların qulaqbatırıcı səsi olduğundan, FİFA Konfederasiyalar Kuboku zamanı onların stadionlara buraxılmaması tələb olunurdu. Lakin məsələyə qarışan FİFA rəsmiləri vuvuzelanın Afrika milli çalğı alətini olduğunu əsas gətirərək, qadağa tətbiq edə bilməyəcəklərinin söyləmişdilər.
Gəraybəyli

**Gəraybəyli** — Azərbaycan soyadı və təxəllüsü, toponim.

## Bu soyadı olan tanınmışlar
* Ağasadıq Gəraybəyli — Azərbaycan aktyoru.
* Gəray Gəraybəyli — Azərbaycan alimi.

## Toponim
* Gəraybəyli (İsmayıllı) — Azərbaycanın İsmayıllı rayonunda kənd.
* Gəraybəyli (Ucar) — Azərbaycanın Ucar rayonunda kənd.

## Həmçinin bax
* Gəray
* Gəraybəy
Zarat

* Zarat (İsmayıllı) — Azərbaycanın İsmayıllı rayonunda kənd.
* Zarat (Siyəzən) — Azərbaycanın Siyəzən rayonunda kənd.
* Zarat (Dəvəçi) — Azərbaycanın Dəvəçi rayonunda kənd. 30 dekabr 1997-ci ildə ləğv olunub.
* Dərə Zarat — Azərbaycanın Siyəzən rayonunda kənd.
* Zaratxeybəri — Azərbaycanın Şamaxı rayonunda kənd.
* Zarat — Dəvəçi rayonu ərazisində çay.
Zeyvə

**Zeyvə** — bir sıra ölkədə kənd adı:

**Azərbaycanda**
* Zeyvə (Şabran) — Şabran rayonunda kənd.
* Zeyvə (Goranboy) — Goranboy rayonunda kənd.
* Zeyvə (Laçın) — Laçın rayonunda kənd.
* Zeyvə (Şərur) — Şərur rayonunda kənd.
* Zeyvə (İsmayıllı) — İsmayıllı rayonunda kənd.
* Kələzeyvə — İsmayıllı rayonunda kənd.

**Ermənistanda**
* Böyük Zeyvə və ya Erməni-Zeyvə — Armavir əyalətinə daxil Üçkilsə rayonunda kənd (indiki adı Arataşen)
* Kiçik Zeyvə və ya Türk-Zeyvə — Armavir əyalətinə daxil Üçkilsə rayonunda kənd (indiki adı Taronik)
* Zeyvə (Qafan) — Ermənistan Respublikasının Sünik mərzində (1930–1995-ci illər aralığında Qafan rayonu tərkibində) yerləşən kənd. (indiki adı Davitbekdir)
* Zeyvə körpüsü — Yelizavetpol (Gəncə) quberniyasının Zəngəzur qəzasında, indi Qafan rayonunda Gığı çayının üstündə körpü.

**İranda**
* Zeyvə (Xalxal) — Ərdəbil ostanının Xalxal bölgəsində kənd.
* Zeyvə (Soyuqbulaq) —
* Zeyvə (Urmiya) —
* Zeyvə (Mərgavar) —
* Zeyvə (Germi)

**Türkiyədə**
* Zeyvə (Antalya) — Antalya ilində kənd.
* Zeyvə (Dənizli) — Dənizli ilində kənd.
* Zeyvə (Malatya) — Malatya ilində kənd.
* Zeyvə (Muğla) — Muğla ilində kənd.
* Zeyvə (Sinop) — Sinop ilində kənd.
* Zeyvə (Sivas) — Sivas ilində kənd.
* Zeyvə — Mersin ilindəki Yaylapazarı kəndinin keçmiş adı.

**Mədəniyyətdə**

* Zeyvə xalçaları

## Həmçinin bax
* Zeyvəli
Nabran

**Nabran** — Azərbaycan Respublikasının Xaçmaz rayonunun Nabran kənd inzibati ərazi dairəsində kənd.

Nabran Azərbaycanın Xaçmaz rayonunda, Rusiya–Azərbaycan sərhədinin yaxınlığında yerləşən, məşhur kurort və istirahət mərkəzidir. Əhalisi 1,313 nəfərdir. İstirahət mərkəzi Nabran, Dalğalı, Turist, Meşəli, Günəşli, Samurçay və Şimal kəndlərindən ibarətdir. Nabran, Xaçmaz Rayonunun ən böyük istirahət mərkəzidir.

Azərbaycanın paytaxtı Bakıdan 3 saatlıq məsafədə yerləşən Nabran Xəzər dənizi sahilində subtropik meşələrlə əhatələnir. Nabran bir neçə kilometr ərazini əhatə edən yaşayış qəsəbəsidir. Evlər, oteller, əyləncə obyektləri və restoranlar istirahət mərkəzinin sol tərəfində, 30 kilometrlik sahil boyunca uzanan çimərlik isə yolun sağ tərəfindədir.

## Coğrafiyası və iqlimi
Nabran qəsəbəsi Xəzər dənizi sahilində, Xudat şəhərinin yaxınlığında yerləşir.

## Ekoloji vəziyyət
Nabran qəsəbəsindəki meşə massivlərində qırılan ağacların yerində 100-ə yaxın qanunsuz tikililər inşa olunub. Həmin tikililərin əksəriyyəti isə turizm obyektlərinə aiddir və bu obyektlərin tikintisi heç bir plan olmadan həyata keçirilib. Bundan başqa, son bir neçə ildə qəsəbədə tikilmiş 20-yə yaxın turist bazası heç bir təmizləmə işi aparmadan tullantı sularını dənizə axıdır.

## Qalereya

Fayl:Nabran 1810.jpg
Fayl:Nabran 1834.jpg
Fayl:Nabran 1897.jpg
Fayl:Nabran ira1.JPG
Fayl:Nabran irada1.JPG
Fayl:Набран 1804.jpg
Fayl:Nabran 1845.jpg
Fayl:Nabran 1858.jpg
Fayl:Nabran 1859.jpg
Fayl:Nabran 1846.jpg
Fayl:Nabran 1898.jpg
Fayl:Nabran 1920.jpg


## İstinadlar

## Xarici keçidlər

* azerbaijanphoto.com saytındakı şəkilləri
Musabəyli

*Musabəyli (Ağsu) — Azərbaycanın Ağsu rayonunda kənd.
*Musabəyli (Füzuli) — Azərbaycanın Füzuli rayonunda kənd.
*Musabeyli (Kilis)
Kənd turizmi

**Kənd turizmi** - kənd mühitində yataq yerləri ilə təmin etməyə istiqamətləndirilmiş kompleks turist xidmət fəaliyyəti. Burada şəhərlinin xərcləri kəndlinin qazancına çevrilir. Beləliklə, ölkədaxili pul axını təmin olunmaqla rayonlararası gəlir fərqləri nisbətən azalır. Kənd turizmi əsasən mövsumi xarakter daşıyır.

Həmin ərazidə yaşayan yerli əhali üçün bu fəaliyyət, ənənəvi kənd təsərrüfatı əldə olunan gəlirdən əlavə olaraq qazanılan gəlir mənbəyi kimi təqdim olunur. Bu növ turizm kənd təsərrüfatı sahəsində, onun əsas peşəsinə təsir göstərmədən, yeni iqtisadi alternativ fəaliyyət kimi özünü göstərir. Kənd turizm biznesinin fəaliyyəti nəticəsində bir sıra imkanlar yarana bilər. Kənd təsərrüfatı məhsullarının dəyərinin digər məhsullarla bərabərləşdirilməsi və ənənəvi kənd təsərrüfatından gələn gəlirin azalması, məhsulun müxtəlifliyi ilə nəticələnmişdir. Məsələn əvvəllər, kənd təsərrüfatı sahəsinin əkinçilik və heyvandarlıq kimi ikicə növü var idi. Lakin kənd turizmi torpaqdan və mövcud şəraitdən istifadə etməklə başqa müxtəlifliklər də yaratmışdır.

Ənənəvi kənd təsərrüfatından fərqli olaraq, turizm xidməti və ya ərzaq məhsullarına tələbat ölkədəki xidmət şəraitinin yüksəlişinə, əməyə olan tələbatın yardilmasina və münasibətin yaxşılaşmasına səbəb olmuşdur. Kənd turizmi həmin regionun adət-ənənəsinin, mətbəx və digər mədəni-məişət sahələrinin təbliğində də ən mühüm vasitə kimi özünü göstərir. Yerli adamlar turistin həmin regionun mədəniyyəti ilə maraqlandığını gördükdə, onlar bu sahəyə xüsusi diqqət yetirirlər və qısa vaxt ərzində bu münasibət icmaların digər üzvləri arasında da yayılır. Adət və ənənələrə turistlər tərəfindən marağın artması, yerli adamları bu sahədə daha çox məlumat toplamağa və turistlərin tələbinə uyğun biliklərini artırmağa sövq edir. Kənd əhalisi ətraf mühitin qorunmasina adətən az əhəmiyyət verirlər.

Kənd turizmi biznesində isə müştəri təbiət mənzərələrinə xüsusi yer və vaxt ayıraraq, ətraf mühitin qaygısına qalırlar. Bütün bunlara diqqət yetirərək bu sahədə kənd əhalisi də təbiətə əvvəlki münasibətlərini dəyişirlər. İstehsalçı öz ənənəvi fəaliyyətindən fərqli olaraq, yeni məqsədlərə nail olmaq üçün istifadə etməyə əlverişli ərazilər və mənzərəlki yerlər tapmaq məcburiyyətindəqalir. O kənd təsərrəfatı məhsullari yetişdirməkdən və iri buynuzlu mal-qara saxlamaqdan əlavə, turizm fəaliəti haqqında düşünməyə başlayır. Bu baximdan təklif olunan ekoturizm fəaliyyəti meşə siyasətinin bir növ təbliği deməkdir. Kənd turizminin inkişafi nəticəsində kənd ərazilərində yaşayan əhalinin statusu gücləndirilir. Demək olar ki, kənd mühitində turizm aspektinin ən vacib tərəfi mədəni əlaqələrin perspektivliyindən, yerli əhalinin maliyyə və iqtisadi səviyyəsindən asilidir bu baximdan yerli əhalinin tarixi , həyat tərzi illər boyu yarattıqları ailə ənənələri turistlərdə büyuk maraq doğurur. Kənd turizminin inkişafı yerli inkişafın dəstəklənməsi deməkdir. Kənd muhitində bu sayaq yeni biznes sahəsi həm də başqa sahələr arasında nəqliyyat, səhiyyə xidməti, kommunikasiya, habelə yolların bərpası və düzəldilməsi işlərinə dəstəyin verilməsi tələbini qoyub.

## Həmçinin bax
* Azərbaycanda turizm

## Mənbə
Sevdiğime Hiç Pişman Olmadım

***Sevdiğime Hiç Pişman Olmadım*** — Yıldız Tilbənin 2004-cü ildə çıxardığı 9-cu albomu.

## Albomun mahnıları
*1. Sevdiğime Hiç Pişman Olmadım 
*2. Değerini Bilmek Gerekir Aşkın 
*3. Ne Var Ne Yoksun 
*4. Sevdiğime Hiç Pişman Olmadım 
*5. Değerini Bilmek Gerekir Aşkın 
*6. Sevdiğime Hiç Pişman Olmadım
Delikanlım

**Delikanlım** — Yıldız Tilbənin 1994-cü ildə çıxardığı ilk albomu.

## Albomun mahnıları
*1-**Delikanlım** (+1.000.000)
*2-Sevdanın Tadı 
*3-**Sana Değer** 
*4-Çizilmemiş Resim 
*5-Çal Oyna 
*6-Hoşçakal 
*7-Sevemedim Ayrılığı 
*8-Yalnız Çiçek 
*9-Zülüf 
*10-Selam
Banqor Siti FK

## Tarixi
"Banqor Siti"nin tarixi XIX əsrə gedib çıxır. Belə ki, komanda 1876-cı ildə yaranıb.

## Məkanı
Komanda ev oyunlarını 1500 azarkeş tutumu olan "Farrar Road Bangor Gvinedd" stadionunda keçirir. Klubun prezidenti Dilvin Cones, baş məşqçisi Nevill Povelldir. Komanda 2008/2009 mövsümünü 6-cı pillədə başa vurub.

## Uğurları
Komanda 2 dəfə Uels çempionatının - 1993/1994, 1994/1995, 7 dəfə ölkə kubokunun - 1888/1889, 1895/1896, 1961/1962, 1997/1998, 1999/2000, 2007/2008, 2008/2009, 6 dəfə Liqa Kubokunun - 1993/1994, 1996/1997, 1997/1998, 1999/2000, 2002/2003, 2008/2009, bir dəfə isə "FA Trophi Cup"un qalibi olub.

## Mənbə
* "Qarabağ"ın potensial rəqibi - "Banqor Siti"
Əliabad

**Azərbaycan**
* Əliabad (Biləsuvar) — Azərbaycanın Biləsuvar rayonunda kənd.
* Əliabad (Lerik) — Azərbaycanın Lerik rayonunda kənd.
* Əliabad (Saatlı) — Azərbaycanın Saatlı rayonunda kənd.
* Əliabad (Zaqatala) — Azərbaycanın Zaqatala rayonunda kənd.
* Əliabad (Cəlilabad) — Azərbaycanın Cəlilabad rayonunda kənd.
* Əliabad (Naxçıvan) — Azərbaycanın Naxçıvan şəhərində qəsəbə.

**İran**
* Əliabad (Bicar)
* Əliabad (Siyah Mansur)
* Əliabad (Çaldıran) —
* Əliabad (Kövsər)
* Əliabad (Maku) —
* Əliabad (Nir)
* Əliabad (Çaypara) —
* Əliabad (Şimali Üşnəviyyə) —
* Əliabad (Marağa)
* Əliabad (Üskü)
* Əliabad (Vərziqan)
* Əliabad (Şahrud)
* Əliabad (Meşkinşəhr)
* Əliabad (Əbhər)
* Əliabad-i Şərqi (Zəncan)
Kamallı

* Kamallı (Laçın) — Azərbaycanın Laçın rayonunda kənd.
* Kamallı (Saatlı) — Azərbaycanın Saatlı rayonunda kənd.
Honka FK

**Honka** - Finlandiya futbol klubu.

## Tarixi
"Honka" 1957-ci ildə yaradılıb və tam adı "Football Club Honka Espoo"dur.

## Stadionu
Tapiolan şəhərini təmsil edən komanda ev oyunlarını 6000 azarkeş tutumu olan Espoo stadionunda keçirir. Komandanın prezidenti Couko Haryunpaa, baş məşqçisi Mika Lehkosuodur. Komanda 2008/2009 mövsümünü ikinci pillədə başa vurub.

## Uğurları
Komanda indiyə qədər ölkə çempionu ola bilməyib. Əvəzində üç dəfə ölkə kubokunu qazanıb: 1969, 2007, 2008. 2009-cu ilin əvvəlində "La Manga Cup"un qalibi olub. Komandada  əsasən yerli futbolçulara üstünlük verir. Hoknanın heyətində cəmi bir əcnəbi futbolçu vardır.

## Mənbə
*"Qarabağ"ın potensial rəqibi - "Hokna"
Levski Sofiya PFK

## Tarixi

Bolqarsıtanın Sofiya şəhərini təmsil edən "Levski" 24 may 1914-cü ildə yaradılıb.

## Məkanı

Komanda ev oyunlarını 29980 azarkeş tutumu olan Georgi Asparuhov adına stadionda keçirir. "Levski"nin prezidenti Nasko Sirakov, baş məşqçisi isə Stanimir Stoilovdir.

## Uğurları

* 26 dəfə Bolqarıstan çempionu olub - 1933, 1937, 1942, 1946, 1947, 1949, 1950, 1953, 1965, 1968, 1970, 1974, 1977, 1979, 1984, 1985, 1988, 1993, 1994, 1995, 2000, 2001, 2002, 2006, 2007, 2009. 
* 26 dəfə ölkə kubokunu qazanıb - 1942, 1946, 1947, 1949, 1950, 1956, 1957, 1959, 1967, 1970, 1971, 1976, 1977, 1979, 1982, 1984, 1986, 1991, 1992, 1994, 1998, 2000, 2002, 2003, 2005, 2007. 
* 3 dəfə Superkuboku başı üzərinə qaldırıb - 2005, 2007, 2009
* 3 dəfə SSRİ Ordu Kubokunun qalibi olub - 1984, 1987, 1988. 
* 13 dəfə ölkə çempionatında ikinci yeri tutaraq gümüş medal qazanıb - 1942, 1946, 1947, 1949, 1950, 1970, 1977, 1979, 1984, 1994, 2000, 2002, 2007
* 2 dəfə ölkə çempionatında üçüncü yeri tutaraq bürünc medal qazanıb - 1984, 2007.
* İki dəfə UEFA Kubokunun 1/4 finalında çıxış edib - 1976/1977, 2005/2006, 1969/1970, 1975/1976, 1986/1987.
* 1 dəfə UEFA Çempionlar Liqasının qrup mərhələsində iştirak edib - 2006/2007.

## Mənbə

* "Bakı"nın potensial rəqib - "Levski"
Comərd qalası

**Comərd qalası** — VIII–IX əsrlərə aid Kəlbəcərin Comərd kəndində yerləşən qala.

## Tarixi
Kəlbəcər rayonu ərazisində, rayonun ərazi etibarilə ən böyük sahəsi sayılan Tutquçay dərəsinə gedən yolun üstündəki Comərd kəndindən xeyli yuxarıda, böyük bir qayanın üstündə qala inşa edilmişdir.
Qalanın dəqiq inşa tarixi məlum deyil. Qalanın tikintisində yerli daşlardan istifadə olunub.

## İstinadlar

## Xarici keçidlər
* 
* 

## Həmçinin bax
* Kəlbəcər
* Kəlbəcər rayonunun abidələri
Dəmirovlu pir məbədi

**Dəmirovlu pir məbədi** — Azərbaycanın Laçın rayonunun Qarqışlaq kəndi ərazisində yerləşən qədim alban məbədi.

## Haqqında
Məbəd Qafqaz Albaniyasının maddi-mədəni irsinə aiddir. Tədqiqatçılar məbədi XI əsrə aid edirlər. Məbəd binası yerli daşlardan hündür dağlıq ərazidə inşa edilmişdir. Bunun da səbəbi artıq İslamın yayıldığı bir dövrdə məbədi kənar təsirlərdən qorumaq olmuşdur. Məbədin giriş qapısı üzərində böyük alban xaçı həkk edillib.

## İstinadlar

## Xarici keçidlər
* 
* 
* 
* 
* 

## Şəkillər

Fayl:Dəmirovlu pir məbədi 2.jpg|Dəmirovlu pir məbədi
Tülkü və ov iti

***Tülkü və ov iti*** () — 1981-ci ildə Volt Disney şirkəti tərəfindən istehsal olunmuş cizgi filmi, Disney studiyası tərəfindən yaradılmış sayca 24-cü cizgi filmi. İlk nümayişi 10 iyul 1981-ci ildə təqdimatı olmuşdur. Deniel Menniksin eyniadlı romanının ekranlaşdırmasıdır.

Film rejissoru Ted Berman və Riçard Riç. Mahnılarını yazanlar Riçard Conston, Riçard Riç, Cim Stafford, və Jeffrey Patch, ilə orijinal patrisyon Baddi Beyker. Kurt Rassel, Miki Runi, Cek Albertson, Pörl Beyli, Pet Battram, Sendi Dankan, Riçard Bakalyan, Paul Uinçel, Janet Nolan, Con Fidler, Con Makintayr, Keyt Kuqan, və Kori Feldman filmdə rol almışlar.

Film iki ehtimal dostları hekayə, Tod adlı bir qırmızı tülkü və düşmən olmalarını tələb onların inkişaf etməkdə olan instinktlərdən və ətraf sosial təzyiqlərə baxmayaraq onların dostluq qorumaq üçün mübarizə Kopper adlı ov it deyir. 1981-ci göstəri əsnasında, film dünya səviyyəsində cəmi 12 milyon dollarlıq büdcəsi ilə nümayişə girdiyi anda ən bahalı animasiya filmiydi. 1981-ci gösteriminde film dünya səviyyəsində cəmi 39 milyondan 900 min dollar hasılat əldə etdi. 2 may 2000-ci ildə "Tülkü və ov iti" DVD-də yenidən satışa çıxarılmışdır. 12 dekabr 2006-cı ildə Disney studiyası filmin sikvelini — "Tülkü və ov iti 2" cizgi filmini təqdim etmişdir.

## Rollarda
* Miki Runi — Tod
* Kurt Rassel — Kopper
* Perl Beyli — Böyük Mama
* Cek Albertson — Amos Sleyd
* Sendi Dankan — Viksi
* Janet Nolan — Uidou Tvid
* Pet Battram — Şef
* Con Fidler — Kirpi
* Con Makintayr — Porsuq
* Dik Bakalyan — Dinki
* Paul Uinçel — Bumer
* Keyt Mitçell — gənc Tod
* Kori Feldman — gənc Kopper

## İstinadlar

## Xarici keçidlər
* Rəsmi sayt
*
Urban Symphony

**Urban Symphony** — Estoniyalı musiqi qrupudur. 2007-ci ildə yaranmışdır. 2009 Avroviziya Mahnı Müsabiqəsində Estoniyanı "Rändajad" mahnısı ilə təmsil etmişdir. II yarımfinalda 115 xal toplayaraq 3–cü oldu və finala keçdi. Finalda isə 129 xalla 6-cı oldu.

## Üzvləri
*Sandra Nurmsalu (solist və skripka)
*Mann Helstein  (volist)
*Johanna Mängel (çello)
*Mari Möldre (çello)
*Marilin Kongo (vokalist)

## Həmçinin bax
* Rändajad
* 2009 Avroviziya Mahnı Müsabiqəsi

## İstinadlar

## Xarici keçidlər
Regina (qrup)

**Regina** – Bosniya və Herseqovinada yaranmış pop-rok qrupudur. 1990-cı ildə yaranmışdır. 2009 Avroviziya Mahnı Müsabiqəsində Bosniya və Herseqovinanı "Bistra Voda" (Təmiz su) mahnısı ilə təmsil etmişdir.

I yarımfinalda 125 xalla 3-cü olmuş və finala keçmişdir. Finalda isə 106 xalla 9-cu olmuşdur.

## Albomlar
* Regina (1990)
* Ljubav nije za nas (1991)
* Oteto od zaborava (1994)
* Pogledaj u nebo (1995)
* Ja nisam kao drugi (1997)
* Kad zatvorim oči (1999)
* Devedesete (2000)
* Sve mogu ja (2006)
* Vrijeme je (2009)
* Kad poludimo (2011)

## İstinadlar

## Xarici keçidlər
* Rəsmi sayt 
* '''Regina'''nın My Space profili
İnqa və Anuş Arşakyan

**İnqa və Anuş Arşakyan** (; d:18.3.1982 (İnqa), d:24.12.1980 (Anuş)) — erməni xalq musiqisi ifa edən bəstəkar bacılar. İnqa və Anuş 2009 Avroviziya Mahnı Müsabiqəsində Ermənistanı "Jan Jan" () mahnısı ilə təmsil etmişdir.

Birinci yarımfinalda 99 xalla 5-ci olmuş və finala keçmişlər. Finalda isə 92 xalla 10-cu olmuşlar.

## Albomları

* 2003: *Menk Enk Ays Sarere*
* 2006: *Tamzara*
* 2009: *Menk Enk Ays Sarere (+ Jan Jan)*

## Həmçinin bax

* Jan Jan

## İstinadlar

## Xarici keçidlər

* http://www.ingaanush.com Rəsmi sayt
* http://blog.ingaanush.am İnqa və Anuşun rəsmi bloqu
* http://myspace.com/anushinga İnga və Anuşun rəsmi MySpace səhifəsi
Hayme Torres Bodet

**Hayme Torres Bodet** (1903-1974) — UNESCO-nun baş direktoru, şair, ədib 

## Həyatı

1903-cü ildə Mexikoda anadan olub. 1922-ci ildən 1924-cü ilə qədər Təhsil Nazirliyinin Kitabxanalar şöbəsinin rəhbəri, sonra isə Mexiko Universitetində Fransız ədəbiyyatı müəllimi təyin edilmişdir. 

1929-cu ildən diplomatik xidmətə başlamış və Avropa ölkələrində müxtəlif vəzifələrdə çalışmışdır. 
1940-1943-cü illərdə Xarici İşlər Nazirliyinin Katibliyində işləmiş, sonra (1943-1946) Təhsil Naziri olduğu müddətdə savadsızlıqla mübarizəyə başlamışdır. 

1946-ci ildə Xarici İşlər Naziri vəzifəsinə təyin edilmişdir. O eyni zamanda UNESCO-nun təsis edildiyi London konfransında Meksika nümayəndə heyətinin rəhbəri olmuşdur. 
1948-ci ildə Baş Direktor vəzifəsinə seçilmiş və dörd il sonra istefa vermişdir. 
O, 1974-cü ildə vəfat etmişdir. 

## Həmçinin bax
Anastasiya Prixodko

**Anastasia Prixodko** (, Anastasiya Kostyantynivna Prykhodko; , Anastasiya Konstantínovna Prikhodko; ) — Ukraynalı müğənni.

## Həyatı
Anastasiya Prixodko 21 aprel 1987-ci ildə Ukraynanın paytaxtı Kiyev şəhərində anadan olmuşdur. 2009 Avroviziya Mahnı Müsabiqəsində Rusiyanı "Mamo" mahnısı ilə təmsil etmişdir. Finalda 91 xalla 11-ci olmuşdur.

## Həmçinin bax
* Mamo

## İstinadlar

## Xarici keçidlər

* Anastasiya Prikhodko. Mamo
Svetlana Loboda

**Svetlana Loboda** (; ) — Ukraynalı müğənni.

## Həyatı

Svetlana Loboda 18 oktyabr 1982-ci ildə Ukraynanın paytaxtı Kiyev şəhərində anadan olmuşdur. Ukraynanı 2009 Avroviziya Mahnı Müsabiqəsində "Be My Valentine! (Anti-Crisis Girl)" (*[[Azərbaycan dili]]ndə:Sevgilim ol!*) mahnısı ilə təmsil etmişdir. II yarımfinalda 80 xalla 6-cı olmuş və finala keçmişdir. Finalda isə 76 xalla 12-ci olmuşdur.

## Albomlar

*Ты Не Забудешь (2005)
*Черный Ангел – Remixes (2006)
*Постой, МуЩина! (2006)
*Не Ма4о (2008)
*F*ck The Macho (2008)
*Anti-Crisis Girl (2009)
*H2LO (2017)
* Sold Out (2019)

## Konsert

Svetlana Loboda İrəvan-Kiyev-tranzit layihəsinin təqdimetmə mərasimi ilə bağlı keçirilən mətbuat konfransında bildirib ki, onun damarlarında erməni qanı axır. *"Bu barədə mənə anam deyib. Deyilənə görə nənəmin sevgililəri arasında bir erməni də olub. Bu əlaqədən sonra isə anam doğulub"*

Loboda vaxtı ilə erməni kişiləri ilə görüşdüyünü də etiraf edir.

## Həmçinin bax
* 2009 Avroviziya Mahnı Müsabiqəsi

## İstinadlar

## Xarici keçidlər
* Rəsmi sayt
Şikar Aslanov

**Aslanov Şikar Davud oğlu** () — Azərbaycanın Milli Qəhrəmanı, Birinci Qarabağ müharibəsi şəhidi.

## Həyatı
Şikar Aslanov 10 iyun 1970-ci ildə Cəbrayıl rayonunun Süleymanlı kəndində anadan olmuşdur. 1987-ci ildə orta təhsilini bitirdikdən sonra, 1988–1990-cı illərdə Sovet Ordusu sıralarında hərbi xidmət keçmişdir. Xidmətini tamamladıqdan sonra Azərbaycana qayıdaraq Daxili İşlər Nazirliyinin Post-Patrul Xidmətinə qəbul olunmuşdur.

## Döyüş yolu
Ermənistanın hərbi təcavüzü (Birinci Qarabağ müharibəsi) başladıqdan sonra Şikar Aslanov könüllü olaraq cəbhəyə yollanmışdır. O, 1992-ci ildə Xocavənd rayonu istiqamətində gedən döyüşlərdə iştirak edərək düşmənin bir neçə strateji atəş nöqtəsinin məhv edilməsində fərqlənmişdir. 

2 iyul 1992-ci ildə döyüş tapşırığını yerinə yetirərkən düşmən snayperinin açdığı atəş nəticəsində ağır yaralanmışdır. Hospitala çatdırılsa da, həkimlərin səyinə baxmayaraq həyatını itirmişdir. 

Subay idi. Doğulduğu Süleymanlı kəndində dəfn edilmişdir.

## Təltifləri
* Azərbaycan Respublikası Prezidentinin 8 oktyabr 1992-ci il tarixli 264 saylı fərmanı ilə Aslanov Şikar Davud oğluna ölümündən sonra "Azərbaycanın Milli Qəhrəmanı" adı verilmişdir.
## Xatirəsi
* Oxuduğu Süleymanlı kənd orta məktəbi hal-hazırda onun adını daşıyır.

## Həmçinin bax
* Vüqar Əsgərovun "Azərbaycanın Milli Qəhrəmanları" kitabı (Yenidən işlənmiş II nəşr, Bakı: "Dərələyəz-M", 2010, səh. 39).

## İstinadlar

## Xarici keçidlər
* 

* Azərbaycanın Milli Qəhrəmanları: Biblioqrafiya /Tərtib edəni: H. M. Həmidova.- B., 2008.- 238 s. 
* ASLANOV ŞİKAR DAVUD OĞLU
Su (dəqiqləşdirmə)

* Su — maye
* Su tayfası — 
* Su (film, 2003) — film.
* .su — Keçmiş Sovetlər İttifaqının İnternet kodu.
* Su (pul) — 

## Qırıcı təyyarələr

* Su-17
* Su-24
* Su-25
* Su-27
Riçmond Universiteti

**Riçmond Universiteti** () — ABŞ-nin Virciniya ştatında, Riçmond şəhəri və Henriko əyalətinin sərhəddində yerləşən özəl, dünyəvi təhsil ocağı. Universitet 1830-ci ildə yaradılmışdır.

## İstinadlar

## Xarici keçidlər

*
*Riçmond Atletik saytı
Bad (Quba)

**Bad** — Azərbaycan Respublikasının Quba rayonunun Rustov kənd inzibati ərazi dairəsində kənd.

## Toponimikası
Bad oyk, sadə. Dağ ətəyindədir. Tam adı Bad Qalagah olan bu kəndin ərazisi Rustov kəndinin keçmiş məhəllələrindən birinin adıdır. Ərazidə Qala Suvarun və Qala Ələmun adlı qala xarabalıqları var. Bu qalalar bad adlanan kərpicdən hörüldüyü üçün kənd Bad Qalagah adını almışdır. Sonralar toponimin ikinci komponenti düşmüşdür. Azərbaycan ərazisində çox əlverişli, qışda və yayda tikilinin daxilində mülayim temperaturun saxlanmasında əsas rol oynayan belə kərpiclərdən evlərin tikilməsində indi də istifadə olunur. Azərb. dilinin dialekt və şivələrində, qədim abidələrin dilində bad "tərkibinə keçi qılı qatılmış sarı torpaqdan hazırlanmış palçıq, bu palçıqdan qurulan təndir və ya kəsilən kərpic, saxsı qab"; "su arxının kənarı"; "ağac qabığı" mənalarında işlənir.

## Əhalisi
* 2009-cu ilin siyahıyaalınmasına əsasən kənddə 482 nəfər əhali yaşayır.

## Həmçinin bax
* Quba rayonu

## Xarici keçidlər
* Azərbaycan Respublikası Quba Rayon İcra Hakimiyyəti

## İstinadlar
Nils Brink

**Nils Brink** () — danimarkalı müğənni.

## Həyatı
Nils Brink 17 may 1983-cü ildə Danimarkanın Arhus şəhərində anadan olmuşdur. 2009 Avroviziya Mahnı Müsabiqəsində Danimarkanı "Believe Again" () mahnısı ilə təmsil etmişdir.  II yarımfinalda  xal toplayaraq 8–ci olmuş və finala keçmişdir. Finalda isə 74 xal toplayaraq 13-cü olmuşdur.

## Həmçinin bax
* 2009 Avroviziya Mahnı Müsabiqəsi

## Xarici keçidlər
* Brinck's MySpace profile 

## İstinadlar
Keysi Tola

**Keysi Tola** () — Albaniya müğənnisi.

## Həyatı

Keysi Tola 5 fevral 1992-ci ildə Albaniyanın paytaxtı Tirana şəhərində anadan olmuşdur. Albanian Idol 2007-nin qalibidir. 2009 Avroviziya Mahnı Müsabiqəsində Albaniyanı "Carry Me in Your Dreams" (*[[Azərbaycan dili]]ndə: "Məni röyalarına apar"*) mahnısı ilə təmsil etmişdir. II yarımfinalda 73 xal toplayaraq 7-ci olmuş və finala keçmişdir. Finalda isə 48 xal toplayaraq 17-ci olmuşdur.

## Həmçinin bax
* 2009 Avroviziya Mahnı Müsabiqəsi

## İstinadlar
Nelli Çobanu

**Nelly Çobanu** () — moldovalı müğənni.

## Həyatı

Nelly Çobanu 28 oktyabr 1974-cü ildə Moldovanın Kantemisrki şəhərində anadan olmuşdur. 2009 Avroviziya Mahnı Müsabiqəsində Moldovanı “Hora din Moldova” (*[[Azərbaycan dili]]ndə:"Moldovan rəqsi"*) mahnısı ilə təmsil etmişdir. II yarımfinalda 106 xal toplayaraq 5–ci olmuş və finala keçmişdir. Finalda isə 68 xal toplayaraq 14-cü olmuşdur.

## Həmçinin bax

* 2009 Avroviziya Mahnı Müsabiqəsi

## İstinadlar

## Xarici keçidlər

* Rəsmi sayt
* Performance at Amsterdam Rehearsal 2009, Marcanti Theatre, April 18th 2009
Ölümsüzlük

** Ölməzlik** — cismi və ya ruhani formada sonsuz yaşam barədə konsepsiya.

Sonsuz həyat haqqında beyində təsəvvür yaratmaq demək olar ki, mümkün deyil. Onu sadəcə arzulamaq olar. Amma , gözəl dinimiz olan İslam (eləcə də digər səmavi dinlər) ölümdən sonra həyatın varlığı haqqında dəlillər gətirir. Göstərilənlərə inanmaq üçün digər verilən məlumatların düzgünlüyünü sübut etmək lazım gəlir ki, bu da elm vasitəsilə edilir. Hal-hazırda elm Quranın elmi möcüzələrini öyrənmək üzrədir. 14 əsr öncə endirilmiş Bu səmavi kitabın möcüzəvi məlumatlarla zəngin olması onun yazılışının insan zəkasından uzaq olmasını dəfələrlə sübut edir. Bu baxımdan da hər bir insan kamil olmaq üçün dünyaya niyə gəldiyini öyrənmək məcburiyyətindədir.

## Xarici keçidlər
Rüfət Aslanlı

**Aslanlı Rüfət Cəbrayıl oğlu** — Azərbaycan Respublikasının Maliyyə Bazarlarına Nəzarət Palatası publik hüquqi şəxsin Direktorlar Şurasının sədri.

## Həyatı
Rüfət Aslanlı 1970-ci ildə Bakı şəhərində anadan olmuşdur. Azərbaycanlıdır, ali təhsillidir. 1993-cü ildə Azərbaycan Dövlət İqtisad İnstitutunu fərqlənmə diplomu ilə bitirmişdir.

Əmək fəaliyyətinə 1993-cü ildən Aqrar Sənaye bankında mühasibat uçotu idarəsində iqtisadçı vəzifəsində başlamış və 1994-cü ilin iyul ayından dekabr ayınadək aparıcı iqtisadçı vəzifəsində davam etdirmişdir. 1994-cü ilin dekabr ayından Azərbaycan Respublikası Milli Bankının Baş pul-kredit siyasəti və valyutanın tənzimi idarəsində aparıcı iqtisadçı, 1995-ci ildən baş iqtisadçı, 1998-ci ildən isə həmin idarənin valyuta nəzarəti şöbəsinin rəisi vəzifələrində çalışmışdır. 2000-ci ilin iyul ayından Kredit təşkilatlarının fəaliyyətinə nəzarət departamentinin direktoru, 2001-ci ilin dekabr ayında Azərbaycan Respublikası Milli Məclisinin qərarı ilə Azərbaycan Republikası Milli Bankı İdarə Heyətinin üzvü seçilmişdir. 2006-cı ildə Milli Bankın Baş direktoru vəzifəsinə təyin edilmişdir. 2006-cı ilin dekabr ayında ikinci dəfə Azərbaycan Respublikası Milli Məclisinin qərarı ilə Azərbaycan Respublikası Milli Bankı İdarə Heyətinin üzvü seçilmişdir. 2007-ci ilin fevral ayında Azərbaycan Respublikası Milli Bankı İdarə Heyəti sədrinin müavini vəzifəsinə təyin edilmişdir. 2008–2016-cı illərdə isə Azərbaycan Respublikası Qiymətli Kağızlar üzrə Dövlət Komitəsinin sədri vəzifəsində çalışmışdır.

Azərbaycan Respublikası Prezidentinin 10 mart 2016-cı il tarixli Sərəncamı ilə Azərbaycan Respublikasının Maliyyə Bazarlarına Nəzarət Palatası publik hüquqi şəxsin Direktorlar Şurasının sədri təyin edilib.

## Ailəsi
Ailəlidir, 3 övladı var.

Qardaşı Aslanov Fuad Cəbrayıl oğlu "Bank Avrasiya" ASC-nin idarə heyətinin sədridir.

## İstinadlar
Arif Salahov

**Arif Əliabbas oğlu Salahov** () — artilleriya general-mayoru, Azərbaycan Respublikası Silahlı Qüvvələrinin ilk 4 zabitindən biri olmuşdur.

## Həyatı
Arif Salahov 18 avqust 1937-ci ildə Abşeron rayonunun Digah kəndində anadan olmuşdur. 1955-ci ildə 106 nömrəli orta məktəbi bitirmişdir.

Arif Salahov 25 mart 2006-cı il tarixində Bakı şəhərində vəfat etmişdir.

## Hərbi xidməti

### SSRİ Silahlı Qüvvələrində
1956-cı il 26 oktyabr tarixində SSRİ Silahlı Qüvvələrinə çağırılmışdır. 1956–1958-ci illərdə Leninqrad hərbi dairəsinin Lomonosov şəhərində yerləşən təlim tank alayında xidmət etmişdir.

1958–1961-ci illərdə Tula Hərbi Artilleriya Məktəbində təhsil almış və leytenant rütbəsi ilə məzun olmuşdur. Daha sonra 1961–1965-ci illərdə Tiraspol şəhərindəki 59-cu motoatıcı diviziyada taqım komandiri kimi fəaliyyət göstərmişdir.

1965–1970-ci illərdə Penza Ali Mühəndis-Artilleriya Məktəbində təhsilini davam etdirmişdir. Məktəbi bitirdikdən sonra Almaniya Demokratik Respublikasının Stendal şəhərində yerləşən 207-ci motoatıcı diviziyaya göndərilmiş və burada müxtəlif artilleriya və qərargah vəzifələrində xidmət etmişdir.

1975–1985-ci illər ərzində Zaqafqaziya, Lənkəran, Kirovabad və Bakı şəhərlərində yerləşən müxtəlif hərbi hissələrdə artilleriya alay və divizionlarının komandiri, qərargah rəisi vəzifələrində xidmət etmişdir. 1986–1990-cı illərdə 4-cü Ordu Qərargah rəisinin müavini – Təşkilat-Səfərbərlik şöbəsinin rəisi olmuşdur.

1990-cı ilin mayında SSRİ Silahlı Qüvvələrindən tərxis olunmuşdur.

### Azərbaycan Silahlı Qüvvələrində
1991-ci ilin oktyabrında Azərbaycan Silahlı Qüvvələrinə qəbul edilmişdir. 1992-ci ilin yanvar ayının 30-dək Artilleriya və Hava Hücumundan Müdafiə Qoşunlarının komandanı vəzifəsində çalışmışdır.

1992–1993-cü illərdə 922 nömrəli artilleriya briqadasının komandiri olmuş, Ağdam-Füzuli istiqamətlərindəki döyüşlərdə iştirak etmişdir. 1993-cü ilin iyun–noyabr aylarında 3-cü Ordu Korpusunun komandiri kimi Tərtər istiqamətində döyüşlərə rəhbərlik etmişdir.

1993–1995-ci illərdə Müdafiə nazirinin döyüş əməliyyatları üzrə müavini vəzifəsini icra etmiş, Beyləqan-Füzuli-Horadiz istiqamətindəki döyüşlərdə iştirak etmişdir. Daha sonra 1995–1998-ci illərdə Silahlı Qüvvələrin Baş Müfəttişi, 1998–2006-cı illərdə isə 109 nömrəli hərbi hissənin artilleriya rəisi vəzifəsində xidmət etmişdir.

## Hərbi rütbələri

* **Leytenant** — 22 avqust 1961
* **Baş leytenant** — 19 oktyabr 1964
* **Kapitan** — 24 yanvar 1970
* **Mayor** — 26 aprel 1974
* **Podpolkovnik** — 21 iyul 1978
* **Polkovnik** — 12 sentyabr 1983

* **General-mayor** — 21 aprel 1994 (Azərbaycan Respublikası Prezidentinin 134 nömrəli Fərmanı ilə)

## Təltifləri

* "Azərbaycan Bayrağı" ordeni — 2005

* Digər çoxsaylı SSRİ və Azərbaycan Respublikası medalları

## İstinadlar
Valdas İvanauskas

**Valdas İvanauskas** (tam adı: *Valdas-Auqustinas Vaslaviç İvanauskas*, ; ) — SSRİ və Litva futbolçusu, baş məşqçisi.

## Karyerası
Futbolçu karyerası ərzində Litvanın "Jalgiris" (1984, 1986-89, 1990, Rusiyanın MOİK (1985-89), "Lokomotiv" (1990), Avstriyanın "Austriya" (Vyana) (1990-93), "Austriya" (Zallstburq) (1997-99) Almaniyanın "Hamburq" (1993-97), "Vilhemsafen" (1999-2001), "Kloppenburq" (2001-2002) klublarında oynayıb.

## Milli komanda və məşqçilik
Bundan başqa, SSRİ-nin və Litvanın milli komandalarının da şərəfini qoruyub. Baş məşqçi kimi ilk dəfə 1999-cu ildə Litvanın "Vetra" klubunda çalışıb. 2004-2005-ci ildə isə "Kaunas"ın baş məşqçisi olub. 2006-cı ildə Şotlandiyanın məşhur "Harts" klubuna rəhbərlik edib.

## Uğurları
Futbolçu kimi SSRİ çempionatının bürünc (1987), Avstriya çempionatının qızıl (1991, 1992, 1993), Avstriya kubokunun qalibi (1992, 1993), SSRİ millisinin heyətində gənclər arasında Avropa çempionatının gümüş (1984) medallarını qazanıb.

SSRİ-nin ən güclü 33 futbolçusu siyahısına düşüb (1989) və Litvanın son 50 ildə yetişdirdiyi ən güclü futbolçusu adına layiq görülüb (2003). "Jalgiris"in heyətində 107 oyuna 34, MOİK-in heyətində 32 oyuna 2, "Lokomotiv"in heyətində 16 oyuna 7, "Austriya"nin (Vyana) heyətində 78 oyuna 28, "Austriya" (Zalsburq) heyətində 36 oyuna 7, "Vilhemsafen"ın heyətində 50 oyuna 16 qola imza atıb.

## "Standard"lı günlər
2009-cu ildə 42 yaşlı mütəxəssis 1 illik müqavilə bağlayaraq Sumqayıtın "Standard" klubunun yeni baş məşqçisi təyin olunub. O, bu postda cəmi 94 gün çalışıb. Belə ki, litvalı yalnız çempionat matçlarında komandasına rəhbərlik edib, kubokun startına qədər duruş gətirməyib. Keçirdiyi 7 qarşılaşmada cəmi 2 xal qazanmışdır.

## Mənbə
*Valdas İvanauskas Azərbaycanda çalışacaq!

## İstinadlar
 

## Həmçinin bax
Vladislav Zlatinov

**Vladislav Zlatinov** () — Bolqarıstan futbolçusu

## Həyatı
1983-cü ildə doğulan Zlatinov hücumçu mövqeyində çıxış edir. 2002/03-cü illərdə "Vihren"də (19 oyun, 7 qol) keçirən futbolçu 2003/05 mövsümlərində "Pirin"in formasını geyinib (56 oyun, 36 qol). Ardınca "Lokomotiv"ə (Plovdiv) transfer olunub (74 oyun, 10 oyun). 2008-ci ilin əvvəlində "Beroe"yə icarəyə verilib (15 oyun, 5 qol). Ardınca isə Sofiya ÇSKA-sına transfer olunub (6 oyun, 1 qol). Bu komandanın heyətində 2008-ci ildə Bolqarıstan kubokunun qalibi olub.

## İstinadlar

## Xarici keçidlər
Dinhatəpə yaşayış yeri

**Dinhatəpə** – Güney Azərbaycan ərazisində, Urmiya gölü yaxınlığında, Həsənlitəpədən 25 km qərbdə yerləşən Manna dövrünə aid arxeoloji abidə.

Bu abidə ərazisində arxeoloji qazıntılar O. V. Muskarellanın rəhbərliyi altında aparılıb.Aşkar edilmiş tapıntılar uzun bir tarixi dövrü əhatə edir. Həsənli IV–V dövrlərinə uyğun gələn tikili qalıqları, həmiçinin Dinha III (e.ə. 1350–1000) və Dinha II (e.ə.1000–800) nekropolları e.ə. II minilliyin sonu-e.ə. I minilliyin əvvəlinə aiddir. Divarları üç tərəfdən çiy kərpicdən tikilmiş, Şərq tərəfdən isə açıq qoyulmuş Dinha III dövrü qəbirlərində ölülər quyu qəbirlərdə fərdi şəkildə basdırılmışdır. Bu dövrdə boz-qara keramika hazırlanmışdır. Qulpsuz, sərbəst növlü "çaydan"lar, birqulplu küplər, iki dəlikli və qövsvari yapması olan kasalar səciyyəvi əşyalardır.

Dinha II dövrünə dulus küpləri, tikili kompleksləri və qəbiristanlıq aiddir. Ölülər divarları çiy kərpic ya da daşdan tikilmiş qeyri düzgün formalı qəbirlərdə basdırılmışdır. Bu qəbirlərin də divarları üç tərəfdən hörülmüş, üstü isə sal daşla örtülmüşdür. Ondan başqa içərisində yalnız uşaq sümükləri aşkar edilmiş iri təsərrüfat qəbirləri daha çox diqqəti cəlb edir. Bu dövrdə boz-qara keramikadan istifadə davam edir. Əksər hallarda keçmiş formalar saxlanılsa da, "körpücük" halqası ilə novlu birləşdirilmiş "çaydanlar", heyvan başı şəklində düzəldilmiş qulplu qablar kimi yeni formalar, Həsənli IV dövrü ilə yaxın paralelləri olan tunc və dəmirdən düzəldilmiş bəzəklər və silahlar meydana çıxır.

O. V. Muskarella öz tədqiqatlarında Dinhatəpənin hər iki dövrünün həm keramika həm də metal əşyalarının Güney Azərbaycanda aşkar edilmiş sinxron abidələrin materialları ilə əlaqəsini izləmişdir.

## İstinadlar

## Ədəbiyyat
# O. W. Muscarella-The Iron Age at Dinkhatepe,1977
# S. Qaşqay-Manna dövləti, Bakı,1993
Cümə məscidi (dəqiqləşdirmə)

**[[Cümə məscidi]]** — müxtəlif dövlətlərdəki cümə məscidləri.

**Azərbaycan**
* Cümə məscidi (Ağdam)
* Cümə məscidi (Balaxanı)
* Cümə məscidi (Bərdə)
* Cümə məscidi (Boradigah)
* Cümə məscidi (Buzovna)
* Cümə məscidi (Gəncə)
* Cümə məscidi (Girnə)
* Cümə məscidi (Digah)
* Cümə məscidi (İçərişəhər)
* Cümə məscidi (Qax)
* Cümə məscidi (Qazax)
* Cümə məscidi (Qəbələ)
* Cümə məscidi (Quba)
* Cümə məscidi (Masallı)
* Cümə məscidi (Naftalan)
* Cümə məscidi (Naxçıvan)
* Cümə məscidi (Xaçmaz, Oğuz)
* Cümə məscidi (Oğuz)
* Cümə məscidi (Ordubad)
* Cümə məscidi (Salyan)
* Cümə məscidi (Neftçala)
* Cümə məscidi (Sumqayıt)
* Cümə məscidi (Şamaxı)
* Cümə məscidi (Şəki)
* Cümə məscidi (Şuşa)
* Cümə məscidi (Tərtər)
* Cümə məscidi (Sabunçu)

**Rusiya**
* Cümə məscidi (Dərbənd)
* Cümə məscidi (Mahaçqala)
* Cümə məscidi (Moskva)
* Cümə məscidi (Yeni Ataqi)
* Cümə məscidi (Maykop)

**İran**
* Cümə məscidi (Təbriz)
* Cümə məscidi (Ərdəbil)
* Cümə məscidi (Germi)
* Cümə məscidi (Qəzvin)
* Cümə məscidi (Mərənd)
* Cümə məscidi (Sucas)
* Cümə məscidi (Urmiya)
* Cümə məscidi (Zəncan)

**Gürcüstan**
* Cümə məscidi (Tiflis)

**Ermənistan**
* Cümə məscidi (İrəvan)

## Həmçinin bax
* Calka cümə məscidi
* Şah Abbas məscidi
Avanqard Kursk FK

**Avanqard Kursk FK** — Rusiya futbol klubu.

1946-cı ildə "Spartak" adı altında yaradılan klub 1973-cü ildən "Avanqard" adı ilə çıxış edir.

2007-ci ildə komanda Rusiya çempionatının 1-ci divizionunda çıxış edib. Həmin mövsümü 18-ci pillədə başa vuraraq, yenidən ikinci diviziona yuvarlanıb. 2009-cu ildə ikinci divizionun mərkəz zonasında mübarizə aparan "Avanqard" 2008 mövsümünü ikinci pillədə başa vurub.

## İstinadlar
Jan Kokto

**Jan Moris Ejen Klement Kokto** (; ) — fransız yazıçı, dramaturq, şair, rəssam, kinorejissor.

## Həyatı
Jan Kokto 5 iyul 1889-cu il anadan olub. O, keçən yüzildə fransız mədəniyyətinin yetişdirdiyi universal istedadlardan biridir. Eyni zamanda şair, yazar, rəssam, ssenari yazarı, kino və teatr rejissoru, teatr nəzəriyyəçisi kimi fəaliyyət göstərib. "Şeirlər" (1920) və "Opera" (1927) adlı şeir kitablarında Koktonun o zamanlar Avropa sənətində aparıcı sənət axınları olan dadaizm və sürrealizm üslubunda yaratdığı poetik nümunələr toplanıb.

"Əllamə Toma" (1923) və "Ədəbsiz uşaqlar" (1929) romanlarında o, gəncliyin problemlərinə işıq salıb. Antik miflərin yeni səpkidə işlənməsinə həsr olunmuş pyesləri ("Antiqona", "Orfey") dünyanın bir çox teatrlarında özünə səhnə ömrü qazanıb. "Orfey" (1950) və "Orfeyin vəsiyyəti" (1960) adlı filmlərdə isə Kokto rejissor və ssenari müəllifi kimi özünü sınayıb.

## Filmoqrafiya
# Şairin qanı (1932) / Le Sang d'un poète
# Gözəl və Bədheybət (1946) / La Belle et la Bête
# İkibaşlı qartal (1947) / L'Aigle à Deux Têtes
# Dəhşətli valideynlər (1948) / Les Parents terribles
# Orfey (1950) / Orphée
# Orfeyin vəsiyyəti (1959) / Le Testament d'Orphée
# Fırıldaqçı Tom (1965) / Thomas l’imposteur

## İstinadlar

## Xarici keçidlər
* İyulun ədəbi simaları
Vədad Okyar

**Vedat Okyar** — Türkiyə futbolçusu

1945-ci ildə Bursada anadan olan Vedat Bursaspor, Beşiktaş, "Diyarbakirspor" və "Karagümrük" klublarının şərəfini qoruyub.

1968-1976-cı illərdə Beşiktaşda forma geyinən və kapitan sarğısını daşıyan Okyar 253 oyunda 21 gol vurub. 33 dəfə milli komanda heyətində yer alan mərhum futbolçu karyerasını bitirdikdən sonra idman yazarı kimi çalışırdı.

19 iyul 2009-cu ildə xeyli vaxtdır xəstəxanaların birində müalicə olunan Okyar vəfat edib.

## Həmçinin bax
Əbdüləziz Təbrizi

**Əbdüləziz Təbrizi** — XIV əsr Azərbaycan misgəri. Metaldan müxtəlif əşyalar hazırlamışdır. Əbdüləziz Təbrizinin 1399-cu ildə düzəltdiyi məşhur tunc tiyanın (ağırlığı 2 ton, diametri 2,5 metr) üzərindəki naxışlar arasında nəsx xətti ilə yazılmış kitabədən aydın olur ki, bu sənət əsəri Teymurun sifarişi ilə indiki Qazaxıstanın Türküstan şəhərində yerləşən Xoca Əhməd Yəsəvi məscidi üçün Təbrizdə düzəldilmişdir. Gül formasında hazırlanmış 10 qulplu bu nadir tiyan orta əsrlərdə Azərbaycanda metaltökmə sənətinin yüksək səviyyədə inkişaf etdiyini göstərir. Bu unikal sənət əsəri 1930-cu illərdə sərgidə nümayiş etdirilmək adı ilə Sankt-Peterburqa aparılmış, sərgi bitdikdən sonra isə "Ermitaj"da saxlanmışdır. Qazaxıstan Respublikasının tələbi ilə tiyan 1989-cu ildə Xoca Əhməd Yəsəvi məscidinə qaytarılmışdır.

## İstinadlar